24 Hour Race, ikTag, Marloes Graaumans, Jur, Vincent van Eijk, Andy Duncan, RIH Sport, Stefan Vis with his ulitmate street cred machine, Shane Watt, Shrinking Cities, Bicycle Film Festival Amsterdam, Sur Place
Mediamatic Bank, 29 Jul 2010, 20:27:34
Cafe Struik, 29 Jul 2010, 19:48:23
Mediamatic Bank, 29 Jul 2010, 19:44:15 Mediamatic Bank, 29 Jul 2010, 19:44:15
aangemaakt Kees Vernooij bewerkt Heleen Emanuel Man skiet vrou in straat, neem eie lewe by kerk | Maroela Media
Man skiet vrou in straat, neem eie lewe by kerk
Sariana by Anke en haar dogtertjie. Foto: Verskaf.
Sariana Smit (50) is Maandagmiddag in ŉ besige straat in Worcester deur haar man van wie sy aan’t skei was ten aanskoue van ander mense geskiet.
Die man het daarna na die NG kerk Worcester-Noord gery en homself by die deur doodgeskiet.
“Dit moes tussen 12:00 en 13:00 tydens haar etensuur gebeur het. Ons vermoed sy het by ŉ skoenwinkel stilgehou. Hy het haar agtervolg in ŉ geleende bakkie sodat sy hom nie kon herken nie en haar toe vasparkeer. Sy het probeer wegkom, maar kon nie. Hy het uitgeklim en haar geskiet,” het Anke Pieterse, Smit se dogter, aan Maroela Media gesê.
Volgens haar het verkeersbeamptes die voorval gesien en die man probeer agtervolg toe hy van die toneel weggejaag het, maar ná ŉ ruk het hulle sy spoor verloor.
Smit is na die Worcester-hospitaal gehaas. “Hulle het haar aan ŉ asemhalingsmasjien gekoppel en skanderings gedoen. Toe ons die resultate terugkry, het ons gesien die koeël het in stukke opgebreek in haar brein; sy was breindood.”
Die lewensondersteunende masjiene is gister om 18:40 afgeskakel. Pieterse vertel dat sy nog nie eens geweet het haar ma is geskiet nie, maar toe reeds Facebook-boodskappe begin ontvang het oor die voorval.
Pieterse vertel dat haar ma op 1 November, op haar vyftigste verjaarsdag, uitgetrek het by haar biologiese pa. “Die laaste 20 dae van haar lewe was die enigste dae wat sy werklik vry was. Dit het haar 26 jaar gevat om genoeg moed bymekaar te skraap om te loop. Ek kan my nie eens indink hoe bang sy gister moes gewees het nie.”
Kapt. FC van Wyk, woordvoerder van die polisie, het die voorval bevestig en gesê dit het in Stockenstroomstraat naby Tekkie Town plaasgevind. Die polisie ondersoek die voorval.
Pieterse vertel verder dat daar ŉ oponthoud is by die lykshuis en dat die lykskouing glo eers Vrydag gaan plaasvind. “Ons sal haar moontlik in volgende week kan begrawe. My ma was bitter sag, sy sou niemand skade aandoen nie.”
Pretoria-ampswoning dán onder hamer
Twee vas ná musikante aangeval, beroof is
ek ken Sariana reeds van kleintyd. ons het in dieselfde woonbuurt grootgeword. sy verdien nie wat met haar gebeur het nie. Anke my innige en opregte meegevoel met hierdie tragiese verlies van mamma. mag ons Vader julle styf vashou in Sy liefde en julle dra in elke dag wat mag kom.
So jammer dat haar dogter dit op facebook moes hoor. Mense is onsensitief en wil so graag alles op facebook plaas, sodat die wêreld kan weet dat hulle “eerste” was om te weet.
Wat het van ‘n opregte, persoonlike, stil boodskap van bemoediging geword?
Ai nee asof daar nie genoeg misdaad in die land reeds is nie. STERKTE aan die vrou se familie en vriende. Rus in Vrede ~!
BAIE STERKTE DAAR !
Ek het net een word vir jou wat so siek is om so iets te doen? SIELSIEK.. net jammer jy sal nie na die berig kan kyk… My innige simpatie aan Anke en die Familie… hierdie man kon beslis nie sonder die vrou lewe… en hy sou haar nooit toelaat om in Vryheid te lewe… en omdat hy nooit met sy eie gewete sou kon saamleef”’ neem hy maar eerder sy eie lewe.. dit is so tragies as so iets moet gebeur, partykeer is daar n manier van iets uitwerk, maar party mense sien dit nie so… RIP Sariana… Nou… Lees meer »